SET เช้าพุ่งเกือบ 10 จุด หุ้นพลังงานหนุนขานรับราคาน้ำมันดีดแรง
SET เช้าพุ่งเกือบ 10 จุด หุ้นพลังงานหนุนขานรับราคาน้ำมันดีดแรง โดย ล่าสุด ณ เวลา 10.33น. อยู่ที่ 1,488.23 จุด บวก 9.93 จุด หรือ 0.67% สูงสุดที่ 1,489.29 จุด ต่ำสุดที่ 1,484.86 จุด มูลค่าการซื้อขาย 9.07พันล้านบาท
22 พ.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.33 น. อยู่ที่ 1,488.23 จุด บวก 9.93 จุด หรือ 0.67% สูงสุดที่ 1,489.29 จุด ต่ำสุดที่ 1,484.86 จุด มูลค่าการซื้อขาย 9.07 พันล้านบาท
โดย นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยเช้านี้ปรับตัวขึ้นได้ดี เป็นไปในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่จะบวกเฉลี่ย 0.5% โดยได้แรงหนุนจากหุ้นในกลุ่มพลังงานหลังราคาน้ำมันดีดตัวขึ้นราว 4% และมีโอกาสที่จะขยับขึ้นได้ต่ออีก เนื่องจากจะมีการประชุมกลุ่มโอเปกในวันที่ 30 พ.ย.นี้
นอกจากนี้ วันนี้จะมีการประชุมครม. ก็มีความคาดหวังในมาตรการกระตุ้นเศรษฐกิจ และการช่วยเหลือผู้มีรายได้น้อย ซึ่งก็จะเป็นประโยชน์ต่อกลุ่มค้าปลีก อีกทั้งแรงขายของต่างชาติก็น่าจะลดลงด้วย เนื่องจากเงินดอลลาร์สหรัฐฯเริ่มชะลอการแข็งค่า ทำให้นักลงทุนกลับเข้ามาเล่นเก็งกำไรกันในวันนี้พร้อมให้แนวรับ 1,480 จุด ส่วนแนวต้าน 1,490-1,500 จุด
10 อันดับหุ้นดันดัชนี
 
ที่มา ASPEN